Grand Theft Auto: Liberty City Stories

Grand Theft Auto: Liberty City Stories – 2005 m. pasirodęs „GTA“ serijos kompiuterinis žaidimas, kuris tapo populiariausiu PSP žaidimu.

Siužetas 

„Grand Theft Auto: Liberty City Stories“ veiksmas vyksta 1998 m. mieste Liberty City, trejus metus iki „Grand Theft Auto III“ įvykių. Toni Cipriani grįžęs atgal į Liberty City po įvykdytos žmogžudystės, gauna daug užduočių nuo visokių asmenų: dono Salvatorio Leono, Marijos, Salvatorio žmonos, Donaldo Lovo, savo mamos, 8 bolo ir kitų.

Įdomybės 

Įdomu, nes „Grand Theft Auto: Liberty City Stories“ sužinosime, kad vandenyje negalima plaukti, nes vanduo užterštas; sužinosime, kodėl Liberty City uždraudė motociklus; pamatysime dar statomą tiltą Callahan Bridge, kurį „Grand Theft Auto III“ dalyje susprogdino kolumbiečiai ir pamatysime žinomų asmenų iš „Grand Theft Auto III“.

Ši „GTA“ dalis turėjo būti PSP ekskliuzyvas, bet dėl sėkmės kūrėjai nusprendė padaryti ir PS2.
Toks pats atvejis ir su „Grand Theft Auto: Vice City Stories“.

Gaujos 

Kaip ir „Grand Theft Auto: San Andreas“, „Grand Theft Auto: Liberty City Stories“ žaidime yra labai daug gaujų, mafijų. Kiekviena iš šių gaujų turi savo teritoriją ir reputaciją. Liberty City yra 10 aktyvių gaujų:
 Leonų šeimos mafija – valdo Saint Mark’s, Harwood, Trenton, Atlantic Quays. Gaujos vadas donas Salvatore Leone.
 Forelių šeimos mafija – valdo Fort Stauton, Aspatria. Gaujos vadas Franco Forreli.
 Siciliečių mafija – žaidimo pradžioje valdomų žemių neturi. Gaujos vadas Massimo Torini.
 Sindacų šeimos mafija – valdo Red Light District, Hepburn Heights. Gaujos vadas Paulie Sindacco.
 Jakudzos mafija – valdo Torrington, Belleville Park. Gaujos vadas Kazuki Kasen.
 Triadų mafija – Chinatown, Callahan Point. Gaujos vadas Wozimu.
 Jardžių mafija – Newport, Rockfort. Gaujos vadas King Courtney.
 Diablų gauja – žaidimo pradžioje valdomų žemių neturi. Gaujos vadas El Burro.
 Kolumbiečių kartelis – valdo Francis International Airport, Cedar Grove. Gaujos vadas Miguel.
 Pietinės dalies gauja – valdo Wichita Gardens, Pike Creek. Gaujos vadas D-Ice.

Garso takelis 

„Grand Theft Auto: Liberty City Stories“ yra 10 radijo stočių: Double Cleff FM, K-Jah FM, Head Radio, Flashback FM, The Liberty Jam FM, Radio Del Mundo, Rise FM, Lips 106 FM, LCFR FM, MSX 98 FM.

Multiplayer režimai 

„Grand Theft Auto: Liberty City Stories“ turi 7 skirtingus multiplayer režimus:
 Liberty City Survivor. Šiame režime žaidėjams reikia nužudyti daugiausiai kitų žaidėjų ir už tai gauti prizinius taškus.
 Thanks for the Memories.Šiame režime vienas žaidėjas ieško tanką, o kiti žaidėjai bando tą tanką susprogdinti.
 Street Rage. Šiame režime reikia lenktyniauti su kitais žaidėjais ir rinkti prizinius taškus.
 Get Stretch. Šiame režime žaidėjai turi pavogti priešininkų automobilį ir jį atvežti į savo bazę.
 Protection Racket. Šiame režime žaidėjai turi ginti savo bazėje esančius 4 limuzinus nuo priešininkų sunaikinimo.
 The Hit List. Šiame režime žaidėjai per laiką turi nužudyti pažymėtą žaidėją.
 Wedding List. Šiame režime žaidėjai turi rasti ir pavogti reikiamą automobilį, o tada jį parduoti.

Nuorodos 

 http://www.rockstargames.com/libertycitystories/ – oficialus žaidimo tinklalapis 
 http://www.grandtheftauto.lt  – Grand Theft Auto Lietuvoje (LT)

2005 kompiuteriniai žaidimai
Grand Theft Auto